کابل میں سرکاری عمارت پر حملہ، ہلاکتیں 43 ہو گئیں
وزارت داخلہ کے ترجمان، نجیب دانش نے کابل میں اخباری نمائندوں کو بتایا کہ حملہ سات گھنٹے تک جاری رہا، جس کے بعد عمارت کو محفوظ قرار دیا گیا
اسلام آباد — افغان دارالحکومت کابل کی ایک سرکاری عمارت پر نامعلوم مسلح افراد کے حملے میں 43 سے زائد افراد ہلاک ہوگئے جبکہ 10 زخمی اسپتال میں زیرِ علاج ہیں۔ افغان حکام کے مطابق ایک خود کش بم حملہ آور نے بارود سے بھری موٹر گاڑی عمارت سے ٹکرا دی۔ جس کے ساتھ ہی حملہ آور کے ساتھی عمارت کے اندر داخل ہوگئے۔ عمارت کے احاطے میں کئی سرکاری شعبوں کے دفاتر قائم ہیں ۔ وزارت داخلہ کے ترجمان، نجیب دانش نے کابل میں اخباری نمائندوں کو بتایا کہ حملہ آوروں اور مسلح افراد کے درمیان کئی گھنٹے تک مقابلہ جاری رہا۔ ۔ مقابلے میں حملہ آور بھی ہلاک کردیئے گئے تاہم اب عمارت کو کلیئر قرار دیا گیا۔ فوری طور پراس حملے کی ذمے داری کسی نے قبول نہیں کی تاہم افغان طالبان اور داعش کے شدت پسند دونوں ہی کابل میں اب تک ہونے والے حملوں کی ذمے داری قبول کرتے رہے ہیں۔ نجیب دانش نے مزید بتایا کہ حملہ آوروں سے مقابلے کے دوران عمارت کے ایک حصے میں آگ بھڑ اٹھی تھی اور یہ آگ اب بھی سلگ رہی لہذا پولیس نے لاشوں کی موجودگی کے خطرے کے پیش نظر تلاش جاری رکھی ہوئی ہے اس لئے مرنےوالوں کی تعداد میں اضافہ ہوسکتا ہے ۔ نجیب دانش نے مزید بتایا کہ حملہ آوروں سے مقابلے کے دوران عمارت کے ایک حصے میں آگ بھڑ اٹھی تھی اور یہ آگ اب بھی سلگ رہی لہذا پولیس نے لاشوں کی موجودگی کے خطرے کے پیش نظر تلاش جاری رکھی ہوئی ہے اس لئے مرنےوالوں کی تعداد میں اضافہ ہوسکتا ہے ۔ ترجمان کا یہ بھی کہنا ہے کہ عمارت میں داخل ہونے والے مسلح افراد کی تعداد تین تھی ۔ عمارت میں داخلے کے ساتھ ہی صورتحال بگڑ گئی اور دفاتر میں موجود عملے میں تشویش کی لہر دوڑ گئی ۔ کچھ ملازمین کو عمارت کے مختلف حصوں میں پناہ لینا پڑی جبکہ 357 افراد کو عمارت سے باہر نکال کر محفوظ مقامات پر منتقل کیاگیا۔ ادھر عینی شاہدین کا کہنا ہے کہ انہوں نے پولیس مقابلے کے دوران پانچ دھماکوں کی آوازیں بھی سنی تھیں ۔ مقابلے میں ایک آفیسر کے مارے جانے اور تین کے زخمی ہونے کی اطلاعات ہیں۔ مقابلے میں ایک آفیسر کے مارے جانے اور تین کے زخمی ہونے کی اطلاعات ہیں۔ نجیب دانش کے مطابق پولیس نے علاقے کو گھیرے میں لے کر مسلح افراد کے خلاف آپریشن کیا تاہم آپریشن کی رفتار سست ہونے کی وجہ یہ رہی کہ پولیس نے عمارت میں موجود تمام کمروں اور منزلوں کی باری باری تلاشی لی ۔